โฆษกดีเอสไอ กล่าวว่า การสอบสวนของดีเอสไอ เป็นการอุดช่องว่างในคดีหน่วงเหนี่ยวกักขังนายสมชายของกองบัญชาการตำรวจนครบาลสอบสวน โดยเฉพาะหลักฐานรายการใช้โทรศัพท์ที่ศาลไม่รับฟัง เพราะไม่ใช่ต้นฉบับและไม่ใช่เอกสารรับรองสำเนาถูกต้อง ดีเอสไอจึงไปขอต้นฉบับจากบริษัทผู้ให้บริการเครือข่ายโทรศัพท์ มาเป็นหลักฐานสำคัญ และทำการสอบสวนขยายผลถึงหมายเลขโทรศัพท์ที่เพิ่มเติมขึ้นมา นอกจากนี้ยังสอบสวนต่อยอดจากเดิม ที่ตำรวจสอบสวนอยู่แค่เวลา 20.35 น. วันที่ 12 มีนาคม 2547 ซึ่งเป็นช่วงที่นายสมชายถูกผลักขึ้นรถ แต่ไม่ได้สอบสวนว่านายสมชายถูกนำตัวไปที่ใด"ดีเอสไอยังไม่สามารถระบุได้ว่า จะออกหมายจับได้หรือไม่ เพราะการขออนุมัติหมายจับ หรือการสั่งฟ้องจะต้องมีหลักฐานเพียงพอ ที่ผ่านมาแนวทางการสืบสวนพอจะรู้ตัวกลุ่มบุคคลที่เกี่ยวข้องกับการกระทำความผิด แต่ไม่มีหลักฐานยืนยัน" โฆษกดีเอสไอ กล่าวและว่า ดีเอสไอไม่ได้เริ่มทำคดีตั้งแต่เริ่มต้น แต่รับโอนคดีมาจากตำรวจ โดยเป็นคดีที่ขาดประจักษ์พยาน ไม่มีประชาชนเข้าให้การยืนยัน หรือให้เบาะแส รวมทั้งไม่มีหลักฐานทางนิติวิทยาศาสตร์ ทำให้คดีมีแต่พยานแวดล้อม หากรีบร้อนสั่งฟ้อง อาจมีน้ำหนักไม่เพียงพอให้ศาลลงโทษ
โฆษกดีเอสไอได้เริ่มทําคดีตั้งแต่เริ่มต้น แต่รับโอนคดีมาจากหน่วยงานใด 
คดีหน่วงเหนี่ยวกักขังนายสมชายของกองบัญชาการตํารวจนครบาลตํารวจ